open-index/open-wikipedia-markdown huggingface dataset:
Yotvata

**Yotvata** () on kibbutsi Israelin eteläosassa Aravanlaaksossa. Sen asukasluku oli vuoden 2019 lopussa 717.

## Maantiede
Yotvata sijaitsee Israelin eteläosassa Aravanlaakson alueella noin 40 kilometriä Eilatin kaupungista pohjoiseen. Vieressä kulkee Israelin Jordanian vastainen raja. Hieman Yotvatasta pohjoiseen sijaitsee Yotvatan lähde. Lähde kuuluu eteläisen Aravanlaakson suurimpiin.

## Historia
Yotvata perustettiin vuonna 1951. Sen ensimmäiset asukkaat olivat Israelin juutalaisia, sekä juutalaisia siirtolaisia ulkomailta. Asukkaat alkoivat kasvattaa kasviksia, kukkia, taateleita ja muita hedelmiä. Eri maatalouskokeiluihin kuului esimerkiksi hydroviljely. Israelin ja arabimaiden välisten konfliktien aikana paikkakunta joutui lähellä rajaa sijaitsevana melko eristyneenä paikkakuntana usein hyökkäysten kohteeksi.

## Väestö
Yotvatan asukasluku oli vuoden 2019 lopussa 717. Vuonna 2002 vastaava lukema oli 576.

## Lähteet

## Aiheesta muualla
Enne (nimi)

**Enne** on naisen etunimi. Se on Ennan ja Ennin rinnakkaismuoto. Suomessa nimi saatetaan yhdistää myös sanaan *enne*, joka merkitsee ’tulevaisuutta ennustavaa asiaa’ eli ennusmerkkiä.

Digi- ja väestötietoviraston mukaan Enne on vuoteen 2026 mennessä ollut Suomessa etunimenä noin 620 naisella. Eniten Enne-nimeä on annettu lapsille 1900-luvun kolmen ensimmäisen vuosikymmenen aikana. 

Ennellä ei ole suomalaista, suomenruotsalaista eikä ortodoksista nimipäivää, mutta Virossa Ennen nimipäivä on 8. kesäkuuta.

## Lähteet

## Aiheesta muualla
* Etunimien taivutus: Enne (Kotimaisten kielten keskuksen verkkojulkaisu)
Malin vallankaappaus 2020

Malin viimeisin vallankaappaus tapahtui elokuussa 2020, kun maan armeija syrjäytti presidentti Ibrahim Boubacar Keïtan ja valta siirtyi sotilaiden muodostamalle juntalle.

Mali on kärsinyt pitkään islamistien ja etnisten ryhmien väkivallasta. Maan heikko talous, korruptio ja kansalliskokousvaalien kiistanalainen tulos aiheuttivat kesäkuussa 2020 laajoja mielenosoituksia, joissa vaadittiin presidentti Keïtan eroa. Myös armeija oli tyytymätön maan tilanteeseen.

Vallankaappaus tapahtui 18. elokuuta, kun Katin varuskunnasta Bamakoon saapuneet joukot pidättivät presidentti Keïtan ja pääministeri Boubou Cissén. Keïta ilmoitti televisiossa eroavansa verenvuodatuksen välttämiseksi. Hän kertoi samalla kansalliskokouksen ja maan hallituksen hajottamisesta. Pidätetyt vietiin Katin varuskuntaan. Heidän joukossaan oli myös kansalliskokouksen puheenjohtaja Moussa Timbiné.

Kaappauksen tehneet sotilaat ilmoittivat vallan siirtyneen kansalliselle pelastuskomitealle CNSP:lle. Sen puheenjohtaja ja Malin väliaikainen valtionpäämies oli eversti Assimi Goïta. Sotilaiden mukaan heidän tavoitteenaan oli estää maan luisuminen kaaokseen. He lupasivat uusia vaaleja ja paluuta siviilivaltaan.

YK:n turvallisuusneuvosto, Afrikan unioni, Länsi-Afrikan talousyhteisö, Yhdysvaltojen ulkoministeri Mike Pompeo ja entisen siirtomaaisännän Ranskan presidentti Emmanuel Macron tuomitsivat vallankaappauksen. Malin oppositioliike M5–RFP ilmoitti tukevansa kaappajia ja heidän pyrkimyksiään. Mielenosoituksia johtanut imaami Mahmoud Dicko ilmoitti vetäytyvänsä politiikasta.

Länsi-Afrikan talousyhteisön edustajat kävivät sotilasjuntan kanssa neuvotteluja tilanteen ratkaisemiseksi. CNSP esitti niissä kolmen vuoden siirtymäkautta, jonka aikana maata johtaisi armeijan valitsema presidentti ja etupäässä sotilaista koostuva hallitus. Presidentti Keïta siirrettiin kotiarestiin elokuun 27. päivän vastaisena yönä ja hän lähti myöhemmin Abu Dhabiin saamaan lääkärinhoitoa.

Sotilasjuntan puheenjohtaja Assimi Goïta ilmoitti 12. syyskuuta paluusta siviilivaltaan 18 kuukauden siirtymäkauden jälkeen. Sotilaiden valitsema siirtymäkauden presidentti Bah N’Daw vannoi virkavalan 25. syyskuuta. Goïtasta tuli samalla maan varapresidentti. Lokakuussa 2020 muodostettiin Moctar Ouanen johtama hallitus, jonka avainministereiksi nimitettiin neljä sotilasta. Länsi-Afrikan talousyhteisö päätti sen jälkeen asettamiensa talouspakotteiden poistamisesta. Joulukuussa perustettiin väliaikainen lainsäädäntöelin, ja presidentti N’Daw lakkautti CNSP:n siirtymäkauden peruskirjan mukaisesti.

Siirtymäkauden aikataulu julkistettiin huhtikuussa 2021. Sen mukaan lokakuussa 2021 on määrä järjestää kansanäänestys muutoksista perustuslakiin, joulukuussa alue- ja paikallisvaalit sekä helmi-maaliskuussa 2022 presidentin- ja parlamenttivaalit. Sotilaat syrjäyttivät presidentti N’Dawin ja pääministeri Ouanen toukokuussa 2021, mutta lupasivat, että vaalit tullaan järjestetään suunnitellun aikataulun mukaisesti. Siirtymäkauden presidentiksi nousi vallankaappauksen johtaja ja varapresidenttinä toiminut Goïta.

## Lähteet
Mendelejevskajan metroasema

**Mendelejevskaja** () on yksi Moskovan metron asemista. Se avattiin 31. joulukuuta 1988.

## Lähteet

## Aiheesta muualla
Jalkapallon alle 21-vuotiaiden Euroopan-mestaruuskilpailut 2007

**Jalkapallon alle 21-vuotiaiden Euroopan-mestaruuskilpailut 2007** olivat järjestyksessään 16:nnet alle 21-vuotiaiden EM-kilpailut. Lopputurnaus pelattiin Alankomaissa 10.–23. kesäkuuta 2007. Kisapaikkakuntina olivat Arnhem, Groningen, Heerenveen ja Nijmegen. Loppuottelu pelattiin Groningenin Euroborgilla.

Lopputurnaukseen selviytyi kahdeksan joukkuetta ja ne pelasivat kahdessa alkulohkossa, joista Alankomaat ja Serbia etenivät lohkovoittajina sekä Belgia ja Englanti lohkokakkosina välieriin. Välierissä Serbia voitti Belgian 2–0 ja Alankomaat Englannin maalein 13–12 päättyneen rangaistuspotkukilpailun jälkeen varsinaisen peliajan ja jatkoajan päätyttyä lukemiin 1–1. Loppuottelussa Alankomaat voitti Serbian maalein 4–1 maalintekijöinään Otman Bakkal, Ryan Babel, Maceo Rigters ja Luigi Bruins.

Lopputurnauksessa pelasivat A-lohkossa Alankomaiden ja Belgian lisäksi Portugali ja Israel sekä B-lohkossa Serbian ja Englannin lisäksi Italia ja Tšekki. Italia ja Portugali pelasivat ottelun viidennestä sijasta ja samalla neljännestä paikasta vuoden 2008 olympialaisiin, jonne neljästä välieräjoukkueesta Englanti ei voinut osallistua; Italia voitti ottelun rangaistuspotkukilpailun jälkeen. Maalikuninkuuden voitti neljällä maalillaan Alankomaiden Maceo Rigters, joka teki ensimmäistä alkulohko-ottelua lukuun ottamatta yhden maalin jokaisessa pelaamassaan ottelussa.

## Mestarijoukkue Alankomaiden kokoonpano loppuottelussa

Boy Waterman, Gianni Zuiverloon, Arnold Kruiswijk, Erik Pieters (89. Calvin Jong-A-Pin), Hedwiges Maduro, Royston Drenthe (78. Roy Beerens), Ryan Babel, Daniël de Ridder, Maceo Rigters (69. Luigi Bruins), Ryan Donk, Otman Bakkal. Valmentaja Foppe De Haan.

## Lähteet
Eilot

**Eilot** () on kibbutsi Israelin eteläkärjessä lähellä Eilatin kaupunkia. Eilotin asukkaat kasvattavat muun muassa taateleita ja kasviksia, sekä karjaa, mangoja ja viinirypäleitä, ja kibbutsissa on myös maataloustuotteisiin liittyvää elintarviketeollisuutta ja hotelli. Se on Israelin eteläisin kibbutsi ja asukasluku oli vuoden 2019 lopussa 315.

## Maantiede

Eilot sijaitsee Israelin eteläosassa Aravanlaakson eteläkärjessä noin 4 kilometriä Eilatin kaupungista pohjoiseen. Eilot on Israelin eteläisin kibbutsi.

## Historia
Eilot perustettiin vuonna 1963 ja sen ensimmäiset asukkaat olivat pääasiassa Israelissa syntyneitä juutalaisia. Asukkaat olivat alun perin pitäneet yllä kalastajien leiriä Eilatissa Punaisenmeren rannikolla. Kibbutsin perustamisen jälkeen alettiin istuttaa taateleita, kasviksia, kukkia ja meloneja. Israelin ja Jordanian rauhansopimus allekirjoitettiin lähellä Eilotia.

## Talous
Eilotin asukkaat kasvattavat edelleen esimerkiksi taateleita ja kasviksia, sekä karjaa, mangoja ja viinirypäleitä. Kasviksia kasvatetaan etenkin sesonkiajan ulkopuoliseen myyntiin. Kibbutsissa on myös maataloustuotteisiin liittyvää elintarviketeollisuutta ja hotelli. Monet käyvät töissä kibbutsin ulkopuolella.

## Väestö
Eilotin asukasluku oli vuoden 2019 lopussa 315. Vuonna 2002 vastaava lukema oli 286.

## Lähteet

## Aiheesta muualla
Maceo Rigters

**Maceo Rigters** (s. 22. tammikuuta 1984 Amsterdam) on alankomaalainen jalkapalloilija, pelipaikaltaan hyökkääjä. Hän pelasi urallaan Alankomaiden pääsarjassa Eredivisiessa 91 ottelua Heerenveenin (2 ottelua), Bredan (61 ottelua) ja Willem II:n (28 ottelua) joukkueissa. Näissä otteluissa hän teki yhteensä kymmenen maalia, joista Bredalle viisi ja Willem II:lle viisi. Englannissa hän pelasi Valioliigassa kaksi ottelua Blackburn Roversin joukkueessa sekä mestaruussarjassa kaksi ottelua Norwich Cityn ja 19 ottelua Barnsleyn joukkueessa. Uransa loppupuolella hän pelasi vuoden Australiassa.

Rigters pelasi Alankomaiden alle 21-vuotiaiden maajoukkueessa ja voitti ikäluokan Euroopan-mestaruuden 2007. Hän voitti turnauksen maalikuninkuuden neljällä maalillaan tehtyään ensimmäistä alkulohko-ottelua lukuun ottamatta yhden maalin jokaisessa pelaamassaan ottelussa. Loppuottelun Serbiaa vastaan Alankomaat voitti maalein 4–1 ja Rigters teki ottelun 67. minuutilla 3–0-johtomaalin.

## Lähteet
Tškalovskajan metroasema

**Tškalovskajan metroasema** tarkoittaa seuraavia asioita:

*Tškalovskajan metroasema (Moskovan metro), Ljublinsko-Dmitrovskaja-linjan asema (Moskova).
*Tškalovskajan metroasema (Pietarin metro)‎, Frunzen–Primorjen-linjan asema (Pietari).
*Tškalovskajan metroasema (Nižni Novgorodin metro), Avtozavodskaja-linjan asema (Nižni Novgorod).
*Tškalovskajan metroasema (Jekaterinburgin metro), 1-linjan asema (Jekaterinburg).
Elmo Heinonen

**Elmo Heinonen** (s. 2. huhtikuuta 1997 Salo) on suomalainen jalkapalloilija. Hän edustaa Ykkösessä pelaavaa Turun Palloseuraa. Heinonen siirtyi Veikkausliigassa pelaavaan espoolaiseen Honkaan Salon Palloilijoista elokuussa 2019. Hän pelasi ensimmäisellä veikkausliigakaudellaan Hongassa yhden ottelun ja toisella seitsemän. Kesken kauden 2020 hän siirtyi lainalle Turun Palloseuraan, jossa hän pääsi vaihtopelaajana kentälle kolmessa veikkausliigaottelussa ja yhdessä liigakarsintaottelussa. Hän jatkaa lainalla Ykköseen pudonneessa TPS:ssä kaudella 2021. Heinonen on oikeajalkainen pelaaja ja pelipaikaltaan keskushyökkääjä.

## Lähteet
Bulvar Dmitrija Donskogon metroasema

**Bulvar Dmitrija Donskogo** () on yksi Moskovan metron asemista. Se avattiin 26. joulukuuta 2002.

## Lähteet

## Aiheesta muualla
Krestjanskaja zastavan metroasema

**Krestjanskaja zastava** () on yksi Moskovan metron asemista. Se avattiin 28. joulukuuta 1995.

## Lähteet
Gujratin taistelu

**Gujratin taistelu** oli toisen sikhisodan aikana 21. helmikuuta 1849 käyty taistelu Sikhivaltion ja brittien välillä hieman Gujratin kaupungin ulkopuolella nykyisessä Pakistanissa. Taistelu päättyi sikhien tappioon ja lopulta myös sodan päättymiseen brittien voittoon.

## Tausta

Britit olivat kärsineet tappion Sikhivaltion joukkoja vastaan toisen sikhisodan Chillianwalan taistelussa 13. tammikuuta 1849. Britit vetäytyivät Hugh Goughin johdolla ja sikhien komentaja Šere Singh sai vahvistuksia. Sikhiarmeija oli nyt kooltaan noin 50&nbsp;000–60&nbsp;000 miestä ja heidän mukanaan oli 59 tykkiä. Joukkoihin kuului myös 1&nbsp;500 afgaaniratsumiestä. Joukkoja oli kuitenkin vaikea huoltaa alueella, joten Šere Singh päätti siirtyä uusiin asemiin Gujratiin Lahoren pohjoispuolella. Tarkoituksena oli iskeä myöhemmin brittien selustaan Chenabjoen yli. Šere Singh johti joukkonsa uusiin asemiin yöllä 11.–13. helmikuuta brittien aluksi huomaamatta.

Britit saivat vahvistuksia Multania piirittäneiden joukkojen yhdistyessä Goughin armeijan kanssa 16. helmikuuta. Brittejä oli nyt 24&nbsp;000 ja heillä oli 96 tykkiä. Gough oli Chillianwalan tappion jälkeen tarkoitus korvata toisella komentajalla ja hän päätti yrittää ennen seuraajansa saapumista ottaa vielä voiton sikheistä.

## Taistelu
Britit aloittivat etenemisen sikhien puolustuslinjoja vastaan Gujratin ulkopuolella aamulla 21. huhtikuuta 1849. Sikhien puolustuslinja nojasi vasemmalla siivellä Chota Karlan kylään ja oikean siiven edustalla oli Bara Karlan kylä. Bara Karlassa oli sikhien tykistöä, jota oli sirtoteltu myös pitkin puolustuslinjaa.

Britit marssivat kohti puolustuslinjaa paraatinomaisesti. Kello 9 aamulla sikhien tykistä alkoi avata tulta brittejä vastaan. Gough pysäytti joukkonsa ja määräsi oman tykistönsä vastaamaan tuleen. Noin kaksi tuntia kestäneen tykistötaistelun jälkeen sikhien tykistö oli voitettu. Brittien etulinja jatkoi etenemistä. Chota Kalrassa ja Bara Karlassa käytiin kiivaita taisteluita sotilaiden vallatessa taloja ovelta ovelle. Sikhien yrittämä vastahyökkäys tyrehtyi brittien tykistön tulitukseen jo joukkojen kokoontuessa. Sikhit alkoivat perääntyä kello 12.30. Aluksi järjestelmällisesti alkanut vetäytyminen muuttui kaookseksi brittien ratsuväen hyökätessä ja sikhit pakenivat taistelukentältä.

## Seuraukset
Sikhit olivat menettäneet taistelussa noin 3&nbsp;100 sotilasta kaatuneina ja suurin piirtein yhtä monta haavoittuneina. Brittien tappiot olivat 5 upseeria ja 91 sotilasta kaatuneina, sekä 24 upseeria ja 646 sotilasta haavoittuneina. Sikheiltä oli vallattu 53 tykkiä. Gough oli korjannut maineensa Chillianwalan tappion jälkeen. Britit käyttivät haavoittuneiden hoidossa ensi kertaa anestesiaa.

Sikhit antautuivat 14. maaliskuuta, mikä päätti toisen sikhisodan. Punjab liitettiin brittien hallitsemaan Intiaan.

## Lähteet
Betti

**Betti** on Suomessa ja Virossa käytetty naisen etunimi. Se on muunnelma Elisabet-nimen lyhentymästä Betty.

Digi- ja väestötietoviraston mukaan Betti on vuoteen 2020 mennessä ollut Suomessa virallisena etunimenä noin 60–70 naisella. Nimi ei ole mukana suomalaisessa, suomenruotsalaisessa eikä ortodoksisessa nimipäiväkalenterissa, mutta Virossa Betti viettää nimipäivää 19. marraskuuta. 

## Tunnettuja Betti-nimisiä
* Betti Alver (1906–1989), virolainen runoilija

## Lähteet
Karpo (dokumenttielokuva)

**Karpo** on vuonna 2020 ensi-iltansa saanut dokumenttielokuva, jonka on ohjannut Ari Matikainen. Elokuva käsittelee Hannu Karpon pitkää uraa televisiotoimittajana.

## Vastaanotto

*[[Helsingin Sanomat|Helsingin Sanomien]]* Miska Rantanen antoi elokuvalle neljä tähteä: ”*Karpo* on hyvin taustoitettu dokumentti särmikkäästä ja taatusti ainutlaatuisesta *auteurista*”. *[[Hufvudstadsbladet]]in* Krister Uggeldahl kiitti elokuvan tarjoamia historiallisia näkymiä mutta arvioi kokonaisuutta turhan myötäsukaiseksi.

## Lähteet

## Aiheesta muualla
* 
*
Elina Rönnlund

**Elina Ida Maria Rönnlund** (s. 14. lokakuuta 1996 Uumaja) on ruotsalainen maastohiihtäjä, joka edustaa uumajalaista IFK Umeåta.

Rönnlundilla on suomalaisia sukujuuria. Rönnlundin isoäiti on Suomussalmelta sotalapsena Ruotsiin muuttanut Toini Gustafsson, joka hiihti itsekin Ruotsin lipun alla kaksi olympiakultaa -ja hopeaa. Elina Rönnlund ei itse puhu suomea eikä hänellä ole Suomeen minkäänlaisia yhteyksiä.

## Lähteet
Kurgjärv

**Kurgjärv** on Virossa Võrumaalla Rõugen kunnan Kurgjärven kylässä sijaitseva järvi. Järven nimi viittaa kurkeen, jonka todennäköisimmät edustajat ovat eri heimoihin kuuluvat kurki () tai kattohaikara ().

## Maantietoa
Järvi on 650 metriä pitkä, 420 metriä leveä, ja sen pinta-ala on 12,3 hehtaaria. Se sijaitsee mäkisellä alueella Haanjan ylängöllä ja järven lähiympäristössä metsäiset mäet kohoavat 20–30 metrin korkeuteen. Järven pohjoispuolella sellainen mäki on Kurgjärve mägi. Järvi on 9,1 metriä syvä, mutta sen keskisyvyys on 4 metriä. Järven laskennalliseksi tilavuudeksi saadaan 0,492 miljoonaa kuutiometriä . Järven rannat ovat metsämaata paitsi sen eteläpäässä, jossa Kurgjärven kylän peltomaat näkyvät järvelle. Viereisen Väikjärven välisellä kannaksella Pähnämäellä sijaitsee Kurgjärven urheilukeskus (), jossa järjestetään monia vuotuisia leirejä ja tapaamisia. Urheilukeskuksen toiminta keskittyy Väikjärven ympärille. Järven pohjoispuolella kulkee Haanjan ja Rõugen välinen tie.

## Luontoarvoja ja luokittelu
Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (). Järvi luokitellaan limnologisesti lievästi dystrofiseksi järveksi, jossa järven vedessä on pienet humuspitoisuudet (, SD).

Järvi saa täydennystä pohjasta ja rannoilla pulppuavista lähteistä, joita on myös Väikjärvellä. Vesi on lämpötilakerrostunutta, mutta myös kesällä on vesi happipitoista alusveteen asti. Vedenväri on vihertävän keltaista ja sen näkösyvyys on 2,9 metriä. Vesikasvillisuutta on vähän, vaikka kasvillisuuden lajilukumäärä yltää 20 lajiin. Järvessä elää ainakin hauki, särki, lahna ja sorva. Kuha on harvinainen saalis.

## Historiaa
Kurgjärv ja viereinen Väikjärv ovat olleet yhtä järveä ennen järvenlaskua, jolloin vedenpinnan alentaminen paljasti järvien välisen kannaksen.

## Vesistösuhteita
Kurgjärv kuuluu Ura ojan valuma-alueeseen, jossa Ura oja on Võhandu jõen Vagula järveen laskeva sivu-uoma. Järven valuma-alueen pinta-ala on 1,1 neliökilometriä. Se valuma-alueela sijaitsee myös Väikjärv, joiden välinen etäisyys on 200 metriä ja joiden vedenpinnan korkeudet ovat samalla korkeudella 232,9 metriä mpy. Väikjärven oja laskee Kurgjärveen. Molemmissa järvissä on pohjassa ja rannoilla lähteitä. Kurgjärven vesi vaihtuu laskennallisesti kerran vuodessa. Kurgjärven laskuoja alkaa järven koillispään kapeasta lahdesta. Oja alittaa ensin maantien ja yhtyy 650 metrin päässä Ura ojaan aivan Kõvvõrjärven alapuolella. Vähävetisellä kaudella oja kuivuu. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet

## Aiheesta muualla
* Kurgjärven urheilukeskus, Visit Estonia
Lost Boys (dokumenttielokuva)

**Lost Boys** on vuonna 2020 ensi-iltansa saanut suomalainen dokumenttielokuva, jonka ovat ohjanneet Joonas Neuvonen ja Sadri Cetinkaya. Se on itsenäinen jatko-osa Neuvosen aikaisemmalle elokuvalle *[[Reindeerspotting – pako Joulumaasta]]* (2010). Elokuvassa Neuvonen selvittää kadonneiden ystäviensä kohtaloa Kaakkois-Aasiassa.

Elokuva sai vajaassa kuukaudessa (19. lokakuuta mennessä) elokuvalevityksessä yli 53&nbsp;000 katsojaa, joka on suomalaisten dokumenttielokuvien viidenneksi eniten kautta aikain.

## Arvosteluja

## Palkinnot
Elokuva voitti vuoden 2021 Tampereen elokuvajuhlilla pääpalkinnon yli 30-minuuttisten elokuvien sarjassa.

## Lähteet

## Aiheesta muualla
*
Caboc

**Caboc** on skotlantilainen lehmänmaidosta valmistettava kermajuusto.

Roomalaiset olivat vaikuttaneet juustonvalmistuksen kehitykseen Englannissa, mutta Skotlannissa juustoja alettiin valmistaa vasta viikinkien vaikutuksesta. Tarinan mukaan Cabocin kehitti Mariota de Ile, joka oli 1400-luvulla paennut pakkoavioliittoa Irlantiin ja palatessaan Skotlantiin hän toi mukanaan Cabocin reseptin. Juuston valmistuksen perinne oli aikanaan loppua kokonaan, mutta Susannah Stone elvytti tavan vuonna 1962. Nykyisin juustoa valmistaa Highland Fine Cheese Caithnessissa.

Caboc muistuttaa skotlantilaista crowdiejuustoa, mutta cabocista poiketen crowdie valmistetaan kuoritusta maidosta. Cabociin puolestaan lisätään kermaa. Kerma valutetaan vateihin, jolloin siihen lisätään hapate. Sekoittamisen jälkeen seos jätetään sikseen kolmen kuukauden ajaksi. Syntynyt juustomassa puristetaan ja muotoillaan tahkoiksi. Lopulta juusto pyöritellään siemenrouheessa.

Valmiiden juustotahkojen paino on noin 110 gramaa ja pituus noin 8 cm. Juustoa voidaan käyttää pöytäjuustona tai esimerkiksi salaatin valmistuksessa tai haggisin kanssa grillattuna.

## Lähteet

## Aiheesta muualla
*Highland Fine Cheese
Wadowicen piirikunta

**Wadowice** on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 160&nbsp;006. Kunnat Wadowicen piirikunnassa ovat Andrychów, Brzeźnica, Kalwaria Zebrzydowska, Lanckorona, Mucharz, Spytkowice, Stryszów, Tomice, Wadowice ja Wieprz.

Vuoden 2019 lopussa piirikunnan asukkaista 50,9 prosenttia oli naispuolisia ja 49,1 miespuolisia. Alle 18-vuotiaat muodostivat 19,8 prosenttia piirikunnan väestöstä, työikäiset 61,0 prosenttia ja eläkeläiset 19,2 prosenttia. Väestön keski-ikä oli 40,3 vuotta. Vuonna 2019 piirikunnassa syntyi 1&nbsp;766 lasta. Wadowicen piirikunnan väkiluvun ennustetaan pienenevän 150 321 asukkaaseen vuoteen 2050 mennessä.

## Lähteet
Neiti Aika (elokuva)

**Neiti Aika** on vuonna 2020 ensi-iltansa saanut suomalainen dokumenttielokuva, jonka on ohjannut Elina Talvensaari. Elokuva käsittelee aikaa ja unohdusta, ja se kertoo edesmenneestä naisesta, jonka asunnon ohjaaja Talvensaari osti ja jonka jäämistön hän sai samalla haltuunsa.

## Arvosteluja

## Palkintoja
* Tampereen elokuvajuhlat (2020): yli 30-minuuttisten elokuvien sarjan erikoispalkinto sekä Kirkon mediasäätiön palkinto.
* Thessalonikin elokuvajuhlat (2020): Tuomariston erikoispalkinto.
* Jussi-palkinto (2021): Paras dokumenttielokuva.

## Kritiikkiä
Taidekriitikko Leena Kuumola kritisoi elokuvan asetelmaa, jossa tavallisen, tekijälle ventovieraan ei-julkisuuden henkilön yksityiselämää käsitellään julkisesti. Kuumolan mukaan oikeus yksityisyyteen ei pääty kuolemaan, mutta dokumentissa kamera tallentaa naisen muistot tavaroiden, valokuvien, päiväkirjatekstien, kaitafilmien ja kirjeiden muodossa. Sitaatit ovat yksityiskohtaisia ja hyvin yksityisiä. Kuumolan mukaan ohjaajan edesmenneen naisen elämästä tekemistä päätelmistä henkii nykyajalle ominainen historiattomuus ja sokeus menneelle ajalle. Dokumentissa ei myöskään pohdita oikeutusta tarttua ventovieraan yksityisen ihmisen yksityiseen elämään.

## Lähteet

## Aiheesta muualla
*
Aalto (dokumenttielokuva)

**Aalto** on vuonna 2020 ensi-iltansa saanut suomalainen dokumenttielokuva, jonka on ohjannut Virpi Suutari. Elokuva kertoo Alvar Aallon sekä Aino Aallon urasta ja elämästä. Elokuvassa hyödynnetään sekä arkistomateriaalia että asiantuntijoiden haastatteluja.

## Arvosteluja

## Lähteet
It’z Me

**It’z Me** on eteläkorealaisen Itzy-yhtyeen toinen minialbumi. Minialbumin julkaisi JYP Entertainment 9. maaliskuuta 2020. Minialbumi sisältää seitsemän kappaletta, mukaan lukien ”Wannabe”-singlen, johon julkaistiin musiikkivideo. Albumista julkaistiin kolme eri fyysistä versiota, It’z, Me ja Wannabe. *It’z Me* sijoittui Gaonin albumilistan listaykköseksi.

## Kappaleet

## Lähteet
Ulitsa Skobelevskajan metroasema

**Ulitsa Skobelevskaja** () on yksi Moskovan metron asemista. Se avattiin 27. joulukuuta 2003.

## Lähteet

## Aiheesta muualla
Buninskaja allejan metroasema

**Buninskaja alleja** () on yksi Moskovan metron asemista. Se avattiin 27. joulukuuta 2003.

## Lähteet

## Aiheesta muualla
Not Shy

**Not Shy** on eteläkorealaisen Itzy-yhtyeen kolmas minialbumi. Minialbumin julkaisi JYP Entertainment 17. elokuuta 2020. Minialbumin nimikkokappaleeseen ”Not Shy” julkaistiin samana päivänä musiikkivideo. Albumi sisältää kuusi kappaletta.

## Kappaleet

## Lähteet
Myślenicen piirikunta

**Myślenice** on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 160&nbsp;006. Kunnat Myślenicen piirikunnassa ovat Dobczyce, Lubień, Myślenice, Pcim, Raciechowice, Siepraw, Sułkowice, Tokarnia ja Wiśniowa.

Vuoden 2019 lopussa piirikunnan asukkaista 50,4 prosenttia oli naispuolisia ja 49,6 miespuolisia. Alle 18-vuotiaat muodostivat 21,4 prosenttia piirikunnan väestöstä, työikäiset 61,7 prosenttia ja eläkeläiset 16,9 prosenttia. Väestön keski-ikä oli 38,7 vuotta. Vuonna 2019 piirikunnassa syntyi 1&nbsp;503 lasta. Myślenicen piirikunnan väkiluvun ennustetaan kasvavan 136&nbsp;742 asukkaaseen vuoteen 2050 mennessä.

## Lähteet
Veden vartija

**Veden vartija** on Saara Saarelan ohjaama suomalainen 2. syyskuuta 2022 ensi-iltansa saanut tieteiselokuva. Se perustuu Emmi Itärannan kansainvälisesti menestyneeseen, yli 20 kielelle käännettyyn *[[Teemestarin kirja]]* -romaaniin.

Elokuva kuvattiin vuonna 2020 Virossa, Saksassa ja Norjassa. Elokuvan tekoprosessi alkoi jo vuoden 2015 syksyllä. Elokuvan piti tulla teattereihin maaliskuussa 2022, mutta koronarajoitukset siirsivät ensi-illan syksyyn. Elokuvalle myönnettiin yli 4,1 miljoonan euron budjetti, mikä rikkoi Suomen sen aikaisen budjettiennätyksen naisten ohjaamille elokuville. Elokuvan lopullinen budjetti oli kuitenkin 3,4 miljoonaa euroa.

*Veden vartija* jakoi elokuvakriitikoita. Toiset kritisoivat elokuvan juonta kutsuen sitä kliseiseksi, kun taas toiset kehuivat sen tarkkaa maailmankuvaa. 

Elokuvan tekemisestä julkaistiin elokuvatoimittaja Kalle Kinnusen kirjoittama kirja *Veden vartija – Teemestarin kirjasta* *elokuvaksi*.

## Juoni
Tulevaisuudessa maailman makea vesi on loppumassa. Teemestariksi valmistuva pikkukylän nuori nainen Noria saa selville sukunsa salaisuuden: he vartioivat salaista lähdettä keskellä tundraa. Samalla kun Skandinavian unionia Aasiasta kontrolloiva sotilashallitus kiristää kuria, jää Noria yksin salaisuutensa kanssa isänsä kuollessa. Isän jäämistöstä Noria saa selville vielä vaarallisemman salaisuuden – saastuneiksi luulluilla Menetetyillä mailla saattaa vielä olla puhdasta vettä. Norian ainoa tuki on hänen kyyninen ystävänsä Sanja, joka köyhempänä kärsii pahemmin kuivuudesta. Samalla kun Norian salaisuudet ajavat häntä ja Sanjaa erilleen, Noria lähentyy optimistisen liikemiehen Taron kanssa, joka sanoo tulleensa ratkomaan kylän vesipulaa – mutta Noria ei tiedä tämän valehtelevan kaikesta. Lopulta Norian on paettava, pelastettava Sanja ja saatava selville, onko elinkelvottomaksi muuttuneella maailmalla vielä toivoa.

## Rooleissa

## Arvosteluja
*  Anne Välinoro, Kulttuuritoimitus
*  Jouni Vikman, *Episodi*
*  Tero Kartastenpää, *Helsingin Sanomat*
*  Krister Uggeldahl, *[[Hufvudstadsbladet]]*
*   Juho Rissanen, *Iltalehti*
*  Juha Rosenqvist, Film-o-Holic.com
*  Jussi U. Pellonpää, FilmiFIN
*  Aki Lehti, Muropaketti
*  Rane Aunimo, *Demokraatti*

## Lähteet

## Aiheesta muualla
*
Zjablikovon metroasema

**Zjablikovo** () on yksi Moskovan metron asemista. Se avattiin 2. joulukuuta 2011.

## Lähteet

## Aiheesta muualla
Cornish Yarg

**Cornish Yarg** on englantilainen lehmänmaidosta valmistettava juusto.

Cornish Yarg -juustoa valmistivat ensimmäisinä Alan ja Jenny Gray 1980-luvun alussa Withielissä Cornwallissa. Juuston nimi Yarg on Gray väärinpäin kirjoitettuna. Lähellä maatilan omistanut Horrellin perhe alkoi valmistaa Cornish Yarg -juustoa vuonna 1984. Hieman myöhemmin valmistui yhteistyössä Catherine ja Ben Meadin kanssa rakennettu meijeri Pengreepissä Cornwallissa. Horrellit jäivät sittemmin eläkkeelle ja nykyisin juustoa valmistetaan vain Pengreepin meijerillä.

Cornish Yarg valmistetaan ayershire-, jersey- ja friisiläisrotuisista lehmistä saatavalla maidolla. Juustoa valmistettaessa juustomassa kääritään nokkosen lehtiin. Varhain vuodesta kerätyt nokkoset eivät polta ihoa. Juuston kypsymisen aikana sen kuoreen muodostuu ohut kerros harmaata hometta.

Nokkosenlehdet tekevät juuston kuoresta pehmeän ja kermaisen. Rakenteeltaan juusto on murenevaa. Maku on kermainen ja lehdistä juusto saa miedon sienimäisen maun. Juustosta valmistetaan myös muotoa "Wild Garlic Yarg", jossa on nimensä mukaan valkosipulin makua. Juustoa voidaan tarjoilla esimerkiksi juustotarjottimella, tai esimerkiksi muiden ruokalajien, kuten pastan tai perunoiden ohella.

## Lähteet
Limanowan piirikunta

**Limanowan piirikunta** () on Puolan piirikunta Vähä-Puolan voivodikunnassa. Sen väkiluku oli vuoden 2019 lopussa 131&nbsp;734. Piirikunnan hallintokeskus on Limanowan kaupunki. Kunnat Limanowan piirikunnassa ovat Dobra, Jodłownik, Kamienica, Laskowa, Limanowa, Łukowica, Mszana Dolna, Niedźwiedź, Słopnice ja Tymbark.

Limanowan piirikunnan pinta-alasta 38,7 prosenttia oli metsän peitossa vuonna 2019. Se rajautuu Bochnian, Brzeskon, Nowy Sączin, Nowy Targin ja Myślenicen piirikuntiin.

Vuoden 2019 lopussa piirikunnan asukkaista 49,9 prosenttia oli naispuolisia ja 50,1 miespuolisia. Alle 18-vuotiaat muodostivat 23,1 prosenttia piirikunnan väestöstä, työikäiset 61,1 prosenttia ja eläkeikäiset 15,8 prosenttia. Väestön keski-ikä oli 37,6 vuotta, mikä on pienempi kuin koko Puolan väestön keski-ikä. Vuonna 2019 piirikunnassa syntyi 1&nbsp;805 lasta. Limanowan piirikunnan väkiluvun ennustetaan kasvavan 138&nbsp;681 asukkaaseen vuoteen 2050 mennessä.

## Lähteet

## Aiheesta muualla
Amy Adamsin filmografia

Amy Adams (s. 1974) on yhdysvaltalainen näyttelijä. Hän on ollut kuudesti Oscar-ehdokkaana.

## Filmografia

## Aiheesta muualla

*
Pyhännän koulu

**Pyhännän koulu** on Pyhännän kunnan peruskoulu. Perusopetuksessa on siirrytty yhtenäiskouluun 1. elokuuta 2011. Koulussa oli luokat esiopetuksesta yhdeksänteen luokkaan sekä pienryhmäluokkia. Vuonna 2020 koulussa oli yhteensä 268 oppilasta. Kunnan liikuntahalli ja urheilukentät on koulukeskuksen yhteydessä. 

Vuonna 2020 tapahtuneen vesivahingon vuoksi myös Pyhännän päiväkoti ovat korjauksen ajan moduuleista rakennetuissa väistötiloissa jotka sijaitsevat koulun yhteydessä.  

## Lähteet
Lomonosovski prospektin metroasema

**Lomonosovski Prospekt** () on yksi Moskovan metron asemista. Se avattiin 16. maaliskuuta 2017.

## Lähteet
Yleisurheilun Pohjoismaiden-mestaruuskilpailut 1961

**Ensimmäiset yleiurheilun PM-kisat** järjestettiin Oslossa 31. heinäkuuta–2. elokuuta 1961. Kilpailupaikkana oli Bislett stadion. Kilpailujen aloitteentekijänä olivat norjalaiset, jotka saivatkin järjestääkseen ensimmäiset kisat.

## Miehet

## Naiset

## Mitalitaulukko
### Miehet


### Naiset


### Yhteensä


## Lähteet
*
*
*
Juggernaut: Omega

***Juggernaut: Omega*** on yhdysvaltalaisen progressiivisen metalliyhtye Peripheryn neljäs studioalbumi. Se on toinen osa tupla-albumia, josta ensimmäinen on **'. Tupla-albumi julkaistiin 27. tammikuuta 2015 [[Sumerian Records|Sumerian Recordsin]] kautta. ''Juggernaut: Omega'' debytoi sijalla 25 Yhdysvaltojen [[Billboard 200|''Billboard'' 200]] -listalla.

== Vastaanotto ==
Myönteisessä arviossaan ''Exclaim!''-lehdelle Calum Slingerland kirjoitti, kuinka ''Omega'' on paljolti "jin Alphan jangille", mitä korostavat "raaka louhinta ''The Bad Thingissä''", "thrash-vaikutteinen ''Graveless''" ja hidas "''Hell Below'', jonka tekee täydeksi fuusiojazz-vaikutteinen outro." ''AntiHero Magazine'' kutsui Juggernaut-albumeja Peripheryn "suureksi teokseksi", kehuen erityisesti laulua.

== Kappalelistaus ==


== Kokoonpano ==
Kirjoitus-, esitys- ja tuotantotiedot on otettu albumin tekijätiedoista.

**Periphery**

* Spencer Sotelo – [[laulu]]
* [[Misha Mansoor]] – [[kitara]]
* Jake Bowen – kitara
* Mark Holcomb – kitara
* Adam "Nolly" Getgood – [[Bassokitara|basso]]
* Matt Halpern – [[Rumpusetti|rummut]]

**Tuotanto**

* Periphery – [[Tuottaja (musiikki)|tuotanto]]
* Spencer Sotelo – tuotanto <small>(vain laulu)</small>
* Adam "Nolly" Getgood – [[Äänisuunnittelija|tekniikka]], miksaus
* Taylor Larson – lisätekniikka <small>(Oceanic Recording)</small>
* Ernie Slenkovic – lisätekniikka <small>(Oceanic Recording)</small>
* Eric Emery – lisäsuunnittelu <small>(Emery Recording Studios)</small>
* Ermin Hamidovic – [[Äänen masterointi|masterointi]]

**Kansitaide ja suunnittelu**

* Justin Randall – kannen kuva
* Tim Swim – muut kuvat
* Daniel McBride – ulkoasu, suunnittelu

**Studiot'''

* Oceanic Recording – tekniikka
* Emery Records Studios – tekniikka
* Top Secret Audio – miksaus
* Systematic Productions – masterointi

## Lähteet
Lydia Ylöstalo

**Lydia Ylöstalo** (18. heinäkuuta 1880 Janakkala – 29. marraskuuta 1961 Helsinki) oli Suomen osuuskauppojen keskuskunnan pitkäaikainen kirjanpitäjä. Yhteishyvä kuvasi Ylöstaloa seuraavasti: *Lydia Ylöstalo oli yksi SOK:n uranuurtajia ja järjestön ensimmäinen naispuolinen toimihenkilö. Hän oli käynnistämässä ja kasvattamassa SOK:ta aivan sen ensiviikoista asti. Lydia oli myös ensimmäinen työntekijä, joka palveli järjestöä peräti 30 vuoden ajan.*  

## Ura
Ylöstalo valmistui Kuopion kauppakoulusta kirjanpitäjäksi, jonka jälkeen hän toimi tamperelaisen Osuuskunta Väinämöisen kirjanpitäjänä.

Kesäkuussa 1905 Suomen osuuskauppojen keskuskunnan perustaessa tavaraliikkeen hän muutti Helsinkiin ja aloitti sen apulaisena. Keskuskunnalla oli tällöin 4 työntekijää: johtaja W. A. Lavonius, neuvoja Jalmari Sahlbom, myyjä Jussi Laitila ja kirjanpitäjä Lydia Ylöstalo. Keskuskunta oli perustettu jo Suomen osuuskauppojen edustajakokouksessa 1904, mutta ennen tavaraliikettä toiminta oli neuvontaa ja viestintää. Se oli tapahtunut Lavoniuksen ja Sahlbomin kotoa käsin tai matkustaen. Laitila puolestaan aloitti samaan aikaan kuin Ylöstalokin. Työtehtävinä Lydialla oli toimia kassanhoitajana, laskuttajana, kirjanpidon hoitajana ja saapuvien tavaraerien tarkastajana. Hän myös osallistui ympäri Suomea järjestettäviin edustajakokouksiin. Toiminnan laajettua Ylöstalon nimikkeeksi tuli pääkonttorin kirjanpitäjä. 

Ylöstalo emännöi muun työnsä ohessa 20 vuoden ajan Osuuskunta Taloutta sekä osuuskunnan maatilaa, Mäntsälän kartanoa. Talous perustettiin ensimmäisen maailmansodan pula-ajan takia ja sen tarkoituksena oli hankkia henkilökunnalle elintarvikkeita. Vuonna 1935 Lydia erosi SOK:n palveluksesta työskenneltyään siellä 30 vuoden ajan.

## Yksityiselämä
Lydia Ylöstalo kihlautui 1934 kansakouluntarkastaja ja oppikirjantekijä Aarno Saarensivun kanssa. Pariskunta meni naimisiin Ylöstalon erottua SOK:n palveluksesta 1935. Aarno Lahdensivu kuoli 1943 ja Lydia Ylöstalo  vuonna 1961. Ylöstalon testamenttilahjoituksen pohjalle perustettiin *Aarno ja Lydia Saarensivun rahasto*, joka on toinen rahastoista, josta Kansanvalistusseura jakaa avustuksia. Saarensivujen rahasto on perusopetuksen oppilaiden opintojen edistämiseen ja perusopetuksen opettajien täydennyskoulutukseen.

## Lähteet
Jean Rouget

**Jean Marcel Paul Rouget** (7. marraskuuta 1916 Rennes – 7. joulukuuta 1998 Boulogne-Billancourt) oli ranskalainen maahockeypelaaja. Hän edusti Ranskaa Berliinin kesäolympialaisissa 1936 ja Lontoon kesäolympialaisissa 1948.

## Lähteet
Alleganyn piirikunta (Maryland)

**Alleganyn piirikunta** () on Yhdysvaltojen Marylandin osavaltiossa sijaitseva piirikunta. Sen väkiluku oli 70&nbsp;416 vuonna 2019. Piirikunnan hallintokeskus on Cumberlandin kaupunki. Piirikunta on perustettu 25. joulukuuta 1789.

## Lähteet

## Aiheesta muualla
Baltimoren piirikunta

**Baltimoren piirikunta** () on Yhdysvaltojen Marylandin osavaltiossa sijaitseva piirikunta. Sen väkiluku oli 854&nbsp;535 vuonna 2020. Piirikunnan hallintokeskus on Towsonin kunnallishallinnoton alue. Piirikunta on perustettu 30. kesäkuuta 1659.

## Lähteet

## Aiheesta muualla
Nigel Butterley

**Nigel Butterley** (13. toukokuuta 1935 Sydney – 19. helmikuuta 2022) oli australialainen säveltäjä.

Butterley opiskeli sävellystä Noël Nicksonin ja Raymond Hansonin johdolla. Hän vietti myös vuoden Euroopassa, jossa muun muassa suoritti opintoja Priaulx Rainierin johdolla Lontoossa. Vuonna 1963 Butterley palasi Australiaan, jossa sai mainetta teoksella *Laudes* (1963) ja radiofonisella kuorosävellyksellä *In the Head the Fire* (1966). Hänen tuotantoonsa kuuluu myös esimerkiksi pianosävellyksiä, neljä jousikvartettoa, muuta kamarimusiikkia, ooppera *Lawrence Hargrave Flying Alone* ja useita suurimuotoisia orkesteriteoksia. Vokaaliosuuksien sanoituksina Butterley käytti William Blaken, Walt Whitmanin, Emily Dickinsonin, Du Fun ja Kathleen Rainen tekstejä.

Butterley opetti sävellystä Sydneyn musiikkikonservatoriossa. Hän työskenteli vuosien ajan Australian Broadcasting Corporationin musiikkihenkilöstössä ennen toimintaansa nykymusiikin luennoitsijana Australian Newcastlen yliopiston konservatoriossa vuosina 1973–1991. Butterleysta tuli Australian ritarikunnan jäsen vuonna 1991, ja hänet nimitettiin Newcastlen yliopiston kunniatohtoriksi vuonna 1996.

## Lähteet
Ihana aamu (tv-ohjelma)

**Ihana aamu** oli suomalainen vuosina 2002–2006 esitetty makasiiniohjelma. Sitä esitettiin MTV3-kanavalla arkiaamuisin silloisen ''Huomenta Suomen'' jälkeen. Se sisälsi muun muassa henkilöhaastatteluja ja ruoanlaittoon liittyviä osuuksia. Ohjelmaa juonsi Tiina Klemettilä.

Ohjelman ensimmäisinä vuosina sen tunnusmusiikkina oli laulaja Saija Varjuksen levyttämä kappale "Ihana aamu".

## Lähteet
Calvertin piirikunta

**Calvertin piirikunta** () on Yhdysvaltojen Marylandin osavaltiossa sijaitseva piirikunta. Sen väkiluku oli 92&nbsp;525 vuonna 2019. Piirikunnan hallintokeskus on Prince Frederickin kunnallishallinnoton alue. Piirikunta on perustettu vuonna 1654.

## Lähteet

## Aiheesta muualla
Mihail Bojarski

**Mihail Sergejevitš Bojarski** (, s. 26. joulukuuta 1949) on venäläinen näyttelijä ja laulaja.
Vaimo Larisa Luppian, tytär Jelizaveta (s. 20. joulukuuta 1985) ja poika Sergei (s. 24. tammikuuta 1980).

## Aiheesta muualla

* Ensimmäinen virallinen sivusto
* Toinen virallinen sivusto
Carrollin piirikunta (Maryland)

**Carrollin piirikunta** () on Yhdysvaltojen Marylandin osavaltiossa sijaitseva piirikunta. Sen väkiluku oli 168&nbsp;447 vuonna 2019. Piirikunnan hallintokeskus on Westminsterin kunta. Piirikunta on perustettu 19. tammikuuta 1837.

## Lähteet

## Aiheesta muualla
Jackal (videopeli)

**Jackal** (Japanissa nimellä **Tokushu Butai Jackal**, Yhdysvalloissa nimellä **Top Gunner**) on Konamin kehittämä ja julkaisema toimintapeli, joka on julkaistu kolikkopelinä vuonna . Peli on myöhemmin julkaistu useille muille alustoille: Amstrad CPC, Commodore 64, IBM PC, Nintendo Entertainment System ja ZX Spectrum.

## Pelaaminen
Pelissä yksi tai kaksi pelaajaa ohjaa jeeppiä ja pelaajien on taisteltava läpi suuren taistelualueen. Tehtävänä on pelastaa sotavankeja ja kuljettaa heidät lähimmälle helikopterikentälle turvaan. Sotavangit ovat vihollisrakennuksissa tai leireissä, jotka on tuhottava ensin vankien vapauttamiseksi. Jeepillä voi kuljettaa kerrallaan enintään kahdeksan vankia.
Jeepissä on aseistuksena konekivääri ja kranaatinheitin, joista jälkimmäisen voi tehostaa ohjuksen laukaisijaksi. Vihollisilla on myös erilaisia liikkuvia laitteita.

Pelin japanilaisessa versiossa konekiväärin ampumissuunta muuttuu samalla kun pelaaja kääntyy, mutta yhdysvaltalaisessa versiossa se ampuu samaan suuntaan. Pelaaja kuolee yhdestä osumasta ja vihollisia on paljon.
Nintendo Entertainment System (NES) -versiossa peli on jaettu kuuteen alueeseen sen sijaan että peli olisi yksi jatkuva taistelu. Vaiheet päättyvät pomovastuksiin ja vaikeutaso on tasapuolisempi kuin kolikkopeliversiossa. Pelaajalla on viisi elämää ja neljä jatkomahdollisuutta.

Commodore 64 -käännöksestä oli kaksi versiota: Yhdysvaltain markkinoille ja Euroopan markkinoille, joista jälkimmäisestä puuttui kaksinpelimahdollisuus.

## Lähteet

## Aiheesta muualla
* 
*
Jared Taylor

**Samuel Jared Taylor** (s. 1951) on yhdysvaltalainen aktivisti, toimittaja ja esseisti. Hänen edustamaansa ideologiaa on vaihtelevasti nimitetty valkoiseksi ylivallaksi, valkoiseksi separatismiksi, valkoiseksi identitarismiksi, valkoiseksi nationalismiksi ja alt-rightiksi. Hän perusti vuonna 1990 New Century Foundationin, joka julkaisee *[[American Renaissance]]* -lehteä. Taylor on lehden päätoimittaja ja kustantaja.

Taylor on yhdistänyt konservatiivisia ajatuksia perheestä ja yhteisöstä klassisen liberalismin ja libertarismin näkökulmiin kokoontumisvapaudesta sekä omistusoikeudesta ja taloudellisesta vapaudesta. Samanaikaisesti hän on vastustanut monikulttuurisuutta ja kansakuntien sisäistä etnistä monimuotoisuutta. Southern Poverty Law Centerin mukaan Taylor ei ole antisemitisti vaikka on päästänyt uusnatseja ja holokaustin kiistäjiä tapahtumiinsa, kuten kahden vuoden välein järjestettäviin *American Renaissance* -konferensseihin. Välillä hän kuitenkin kielsi "juutalaiskysymyksen" käsittelyn tilaisuuksissa. Taylor on päästänyt tapahtumiin myös juutalaisia ja kertoi vuonna 2003 haastattelija Phil Donahuelle mieltävänsä juutalaiset valkoisiksi. Hän on myös kertonut olevansa taipuvainen pitämään Euroopan juutalaisia osana edustamaansa liikehdintää. Tämä Taylorin asenne on aiheuttanut ristiriitoja hänen ja muiden toimijoiden välillä.

Taylor oli pääpuhujana kevään 2018 Awakening-konferenssissa Suomessa. Keväällä 2019 hän oli vaihtamassa lentoa Sveitsissä suunnatakseen Suomeen toiseen Awakening-konferenssiin, mutta Sveitsin poliisi kertoi hänelle, että Puolan viranomaisten pyynnöstä hänen matkustamisoikeutensa Schengen-alueella oli evätty vuoteen 2021 saakka, koska hänen katsottiin lietsoneen vihaa.

## Lähteet
Al-Tayyiba

**Al-Tayyiba** (, ; joskus myös eri muodoissa, kuten **Taibeh**, **Tayba** tai **Tayibe**) on kaupunki Keski-Israelissa lähellä Länsirannan rajaa. Sen asukkaat ovat lähinnä islaminuskoisia arabeja ja sen asukasluku oli vuoden 2019 lopussa 43&nbsp;957.

## Maantiede

Al-Tayyiba sijaitsee Israelin keskiosassa lähellä Länsirannan rajaa. Se on osa rajan viereisten arabikylien muodostamaa niin sanottua pientä kolmiota.

## Historia

Nykyinen al-Tayyiba on liitetty joskus Talmudissa esiintyvään paikannimeen *Tivata*. Myöhemmin Egyptin mamelukkien kaudella kylään viitataan mahdollisesti nimellä Tayyibat al-Ism, jossa se mainitaan sulttaani Baibarsin vuonna 1265 tai 1266 emiireilleen jakamien maiden joukossa. Myöhemmin osmanien kaudella vuonna 1596 kylässä kerrottiin asuvan 50 kotitaloutta (*khana*). Israelin itsenäisyysodan jälkeen Jordanian kanssa vuonna 1949 tehdyn tulitaukosopimuksen mukaan kylä jäi Israelin puolelle rajaa ja se on sittemmin kasvanut suhteellisen nopeasti. Siitä tuli oma kuntansa vuonna 1990. Kylä nostettiin esiin esimerkiksi Donald Trumpin Lähi-idän rauhansuunnitelmassa mahdollisena aluevaihdoksena Palestiinalle.

## Väestö
Al-Tayyiban asukasluku oli vuoden 2019 lopussa 43&nbsp;957. Vuonna 2002 vastaava lukema oli 30&nbsp;400 ja vuonna 1968 10&nbsp;000. Kaupungin asukkaat ovat lähinnä islaminuskoisia arabeja.

## Lähteet

## Aiheesta muualla
Anttalainen

**Anttalainen** on sukunimi, joka on muun muassa seuraavilla suomalaisilla henkilöillä:

*Aleksi Anttalainen (s. 1999), jääkiekkoilija
*Jere Anttalainen (s. 1990), taidoka
*Jussi Anttalainen (1904–1987), moukarinheittäjä
Pirkola

**Pirkola** on sukunimi, joka on muun muassa seuraavilla suomalaisilla henkilöillä:

*Kalevi Pirkola (1941–1971), jääpalloilija, jalkapalloilija ja maahockeypelaaja
*Matti Pirkola (1939–1989), toimittaja ja rikoskirjailija
*Niko Pirkola (s. 1989), salibandymaalivahti
*Sami Pirkola (s. 1963), psykiatri ja muusikko
Karjalan kirkko

**Karjalan kirkko** -nimellä voidaan viitata seuraaviin:

* Karjalan kirkko on Laatokan Karjalassa Venäjällä toimiva evankelis-luterilainen kirkko
* Karjalan kirkko on Mynämäen Karjalassa Suomessa sijaitseva Suomen evankelis-luterilaisen kirkon kirkkorakennus
Sakura Taisen

**Sakura Taisen** (länsimaissa nimellä **Sakura Wars**) on Segan julkaisema seikkailu-/roolipelisarja.

Sarjan ensimmäinen peli *Sakura Taisen* (1996) kehitettiin tavoitteena tuoda roolipelisarja Segan pelikonsoleille. Pinnalta peli näyttää bishōjo-pelin ja taktisen roolipelin yhdistelmältä, joka sijoittuu vaihtoehtoiseen historiaan 1920-luvulle. Hahmot ohjaavat mecha-robotteja ja taistelevat demoneja vastaan salaisesti ja julkisesti esiintyvät teatterissa.

Sarjan viides osa *Sakura Wars: So Long, My Love* oli ensimmäinen länsimaihin lokalisoitu versio. 

Alkuperäiset pelit sijoittuvat Japaniin, mutta myöhemmissä on tapahtumapaikkoina myös Pariisi ja New York. Sarjaan kuuluvissa peleissä on myös eri pelimekaniikoita.

Sarjan uusin peli on vuonna 2020 julkaistu *[[Sakura Wars (vuoden 2020 videopeli)|Sakura Wars]]*, joka sijoittuu vuosikymmenen päähän alkuperäisen pelisarjan jälkeen. Pelin toiminnallinen taistelu eroaa aiemmasta vuoropohjaisesta strategiasta. 

## Kehitys
Pelisarjan kehitys alkoi vuonna 1994, jolloin Segan varajohtaja Shouichirou Irimajiri otti yhteyttä Red Company -yhtiön perustaneeseen Ohji Hiroihin. Manga-taiteilija Kōsuke Fujishima avusti hahmojen suunnittelussa ja Kouhei Tanaka musiikissa. Animaatioita varten mukaan tuotiin Hidenori Matsubara ja Futoshi Nagata retrofuturistisien robottien suunnitteluun. Satoru Akahori tuotiin mukaan käsikirjoitusta varten. Ensimmäisen pelin kehitys vei tuplasti suunniteltua enemmän aikaa mutta oli huomattavan suosittu julkaisun aikaan. Pelin ilmeessä ja myös sen ohjekirjassa käytettiin Taishō-kauden tyyliä usein tavoin.

## Pelit
* *Sakura Taisen* (1996)
* *Sakura Taisen 2: Kimi, Shinitamou Koto Nakare* (1998)
* *Sakura Taisen 3: Paris wa Moeteiru ka* (2001)
* *Sakura Taisen 4: Koi seyo Otome* (2002)
* *Sakura Wars: So Long, My Love* (2005, *Sakura Taisen V: Saraba Itoshiki Hito yo*)
* *[[Sakura Wars (vuoden 2020 videopeli)|Sakura Wars]]* (2020)

### Spin-off-pelit
* *Hanagumi Taisen Columns* (1997)
* *Sakura Taisen V Episode 0: Arano no Samurai Musume* (2004)

## Lähteet

## Aiheesta muualla
* Pelisarja MobyGamesissä
Assimi Goïta

**Assimi Goïta** (s. 9. marraskuuta 1983) on malilainen sotilas, joka johti elokuun 2020 vallankaappausta ja toimi sen jälkeen maan väliaikaisena valtionpäämiehenä. Hänet nimitettiin Malin siirtymäkauden varapresidentiksi syyskuussa 2020. Toukokuussa 2021 Goita nousi maan väliaikaiseksi presidentiksi.

Goïta on syntynyt upseerin perheeseen ja käynyt Katin sotakoulun. Hän erikoistui Koulikoron sotakoulussa ja sai vuonna 2002 siirron Malin pohjoisosaan taistelemaan Algeriasta tulleita terroristeja vastaan. Goïta liittyi armeijan erikoisjoukkoihin vuonna 2014 ja johti seuraavana vuonna Bamakon hotelli-iskuun liittynyttä operaatiota. Hänet nimitettiin erikoisjoukkojen komentajaksi vuonna 2018.

Malin armeija pidätti maan presidentin Ibrahim Boubacar Keïtan ja pääministeri Boubou Cissén 18. elokuuta 2020. Keïta erosi ja kertoi Malin kansalliskokouksen ja hallituksen hajottamisesta. Kaappauksen tehneet sotilaat ilmoittivat seuraavana päivänä vallan siirtyneen Assimi Goïtan johtamalle sotilasjuntalle. Sotilasjuntan hyväksymän perustuslaillisen säädöksen (*acte fondamental*) mukaan Goïta toimi Malin valtionpäämiehenä 24. elokuuta – 25. syyskuuta 2020.

Sotilasjuntta nimitti Bah N’Daw’n siirtymäkauden presidentiksi 21. syyskuuta 2020. Hän ja varapresidentiksi valittu Goïta vannoivat virkavalan 25. syyskuuta. Siirtymäkauden peruskirjan (*charte de la transition*) mukaan varapresidentti vastasi maan puolustuksesta ja turvallisuudesta.

Goïtan ja N’Dawin välit kiristyivät sen jälkeen kun Moctar Ouane oli nimitetty uudelleen pääministeriksi toukokuussa 2021. Uudesta hallituksesta pudotettiin sotilasjuntan jäsenet Modibo Koné ja Sadio Camara, jotka olivat aikaisemmin toimineet turvallisuus- ja puolustusministereinä. Sotilaat vangitsivat N’Dawin ja Ouanen, ja 26. toukokuuta presidentti ilmoitti eroavansa virastaan. Malin perustuslakituomioistuin julisti Goïtan siirtymäkauden presidentiksi 28. toukokuuta.

Heinäkuussa 2024 Burkina Fason, Malin ja Nigerin sotilasdiktatuurien muodostaman Sahelin liitoksi kutsutun valtioliiton ensimmäiseksi johtajaksi, yhden vuoden toimikauden ajaksi valittiin Goïta 

Heinäkuussa 2025 Malin sotilashallinto myönsi juntan johtajalle viisivuotisen presidentin mandaatin. Hänen hallintokauttaan voidaan jatkaa "niin monta kertaa kuin on tarpeen" ja ilman vaaleja. Kenraali Assimi Goïta voi nyt johtaa Malia ainakin vuoteen 2030 asti, vaikka sotilashallitus oli alun perin luvannut palata siviilihallintoon maaliskuussa 2024.

## Lähteet
Beorhtric

**Beorhtric** oli Wessexin kuningas 786–802. Beorhtric nousi valtaistuimelle Cynewulfin surman jälkeen. Beorhtricin tausta ja oikeutus kruunuun on tuntematon, mutta Anglosaksien kronikan mukaan hänen sukujuurensa voitiin johtaa aina Wessexin perustajaan Cerdiciin saakka. Abingdonin luostarin kronikka kertoo, että Cynewulf olisi ollut Beorhtricin veli, mutta muut lähteet eivät mainitse heitä veljeksiksi. 

Beorhtric hallitsi Wessexiä Mercian yliherruuden alla, ja Anglosaksien kronikan mukaan hän oli vuodesta 789 lähtien naimisissa Mercian kuningas Offan tyttären Eadburhin kanssa. Avioliitto lienee ollut osa Beorhtricin karkottamaa Egbertiä vastaan suunnattua salaliittoa.

Vaikutusvaltainen kuningatar Eadburh myrkytti hovissa useita vastustajiaan, ja on mahdollista, että hän on saattanut erehdyksessä myrkyttää myös aviomiehensä. William Malmesburylaisen mukaan kuningas Beorhtric joi vaimonsa tietämättä juomaa, joka oli tarkoitettu erään nuorukaisen myrkyttämiseksi. Beorhtricin kuoltua Eadburh pakeni Kaarle Suuren hoviin, josta hänet lähetettiin nunnaluostariin. Eadburh erotettiin kuitenkin luostarista ja hän kuoli myöhemmin Paviassa. 

## Lähteet